open-index/open-wikipedia-markdown huggingface dataset:
Kalium hidroksida

**Kalium hidroksida** (KOH) ialah sebatian kimia yang merupakan bes logam yang amat beralkali. Sebatian ini kekadang juga dikenali sebagai **potasy kaustik**, **[[lai (kimia)|lai]] potasy**, dan **kalium hidrat**.

## Kegunaan
Dalam bidang pertanian, kalium hidroksida digunakan untuk membetulkan pH tanah berasid. Sebatian ini juga boleh digunakan sebagai fungisid atau juga herbisid.

Kalium hidroksida ialah salah satu bahan kimia perindustrian utama yang digunakan sebagai bes dalam berbagai-bagai proses kimia, termasuk:
* penyalutan kopolimer ester akrilat
* agen penyahbusaan yang digunakan untuk pengilangan kertas
* minyak-minyak penyabunan untuk sabun cecair
* bahan bantu perumusan untuk makanan
* agen pengawal pH
* damar-damar polietilena
* pemprosesan tekstil
* mangkin untuk tindak-tindak balas seperti pengeluaran biodiesel.

Kegunaan-kegunaan lain termasuk:
* perubatan veterinar: untuk memusnahkan tanduk-tanduk anak lembu yang baru berkembang, dan untuk melarutkan sisik dan bulu;
* perubatan manusia: untuk mendiagnosis jangkitan kulat (sila lihat ujian KOH) dan sebagai pelarut untuk ketuat dan kutikel;
* pengilangan pencuci-pencuci. 
Sebatian jenis ini juga digunakan untuk serbuk-serbuk pencuci, sesetengah pembersih gigi palsu, bahan cuci bukan fosfat, serta bahan-bahan pencuci parit atau paip.

Bagi orang biasa, salah satu kegunaan KOH yang amat penting adalah untuk bateri alkali yang menggunakan larutan KOH sebagai elektrolit. Oleh itu, kalium hidroksida membantu membekalkan kuasa untuk lampu suluh, pengesan asap, dan barang-barang kegunaan rumah yang dikuasai oleh bateri. Kalium hidroksida juga merupakan bahan punar tak isotropi untuk silikon (bahan punar ini mendedahkan satah-satah oktahedron). Teknik ini boleh juga mewujudkan piramid dan lubang punaran berbentuk tetap untuk kegunaan seperti MEMS.

## Penyediaan makanan
Kegunaan-kegunaan lain potasy dalam makanan termasuk:
* pencucian atau pengupasan kimia buah-buahan dan sayur-sayuran
* pemprosesan koko dan coklat
* pengeluaran warna karamel (gula hangus)
* pelecuran ayam itik
* pemprosesan minuman ringan
* pemekatan aiskrim.

Buah zaitun sering direndam dalam larutan lain untuk melembutkannya, manakala pretzel dan lai gulung Jerman disadur dengan larutan lai sebelum dibakar untuk merapuhkan kulit pastrinya.

Lai digunakan untuk membuat makanan istimewa Skandinavia yang dikenali sebagai lutefisk (daripada perkataan *lutfisk* yang bermaksud "ikan lai"). Ikan kod direndam dalam larutan lai untuk menjadikannya seolah-olah agar-agar, dan dihidang dengan lemak bakon, ubi kentang, sos brunos, serta kacang pis lembik. Jagung lekit ialah isi jagung kering yang dibancuh dalam larutan lai untuk tujuan membuang kulit perikarp dari isirongnya.

## Lihat juga
* Soda kapur

## Pautan luar
* Laman web ''Newscientistspace''
CH-54 Tarhe

['''Sikorsky CH-54A''' dan '''CH-54B ''Tarhe''''' adalah helikopter yang asalnya diberikan penamaan Model 64 oleh [Sikorsky. Helikopter ini dikenali sebagai Skycrane kerana melakukan kerja-kerja berat mengangkut keperluan berat di medan perang.

Helikopter ini mempunyai 3 orang anak kapal, iaitu juru terbang, pembantu juru terbang dan seorang ketua awak-awak yang mengendalikan jentera pengangkat (hoist). Helikopter ini berupaya mengangkat muatan yang berat dan besar dengan menggunakan kabel pengangkat. Penggunaan kabel ini membolehkan helikopter ini mengangkat muatan tanpa perlu mendarat terlebih dahulu.

Helikopter ini juga boleh mengangkat kotak kontena yang digunakan untuk pelbagai kegunaan, termasuk penggunaan sebagai sebuah surgeri MASH, lengkap dengan mesin X-Ray, bank darah dan peralatan makmal. Kotak ini dilengkapkan dengan pendingin hawa membolehkan pembedahan dilakukan di mana sahaja. Kotak yang lain membolehkan helikopter ini mengangkat 45 orang anggota tentera serba lengkap.

## Pembangunan
Kerja-kerja pembangunan helikopter Sikorsky "sky-crane" bermula pada 1958 dengan menggunakan enjin piston S-60.

## Sejarah operasi
Helikopter ini berkhidmat dengan 1 Divisyen Kavalri di Vietnam. Helikopter ini juga digunakan dalam operasi mendapatkan semula pesawat udara terhempas yang terlalu berat untuk diangkat oleh helikopter CH-47 Chinook. Helikopter ini unik kerana boleh menggugurkan sebutir bom seberat 10,000&nbsp;lb yang dikenali sebagai ‘daisy-cutter’ untuk memugar kawasan hutan untuk mewujudkan dengan serta merta kawasan pendaratan helikopter.

## Kelainan
* **YCH-54A:** Helikopter pra-pengeluar, enam buah telah dibina.

* **CH-54A:** Model pengeluaran dengan menggunakan dua enjin turboshaft T-73-P1 yang berkuasa 4500 shp, 54 buah dibina.

* **CH-54B:** Versi berat CH-54A dengan dua enjin T-73-P700 turboshaft berkuasa 4800 shp dan giar pendaratan roda berkembar, 37 buah dibina.

## Pengguna
;
* Tentera Darat Amerika Syarikat

## Spesifikasi (CH-54B Tarhe)

## Lihat juga

## Rujukan

## Pautan luar

* CH-54 U.S. Army Aviation history fact sheet 
* CH-54 Skycrane/Tarhe on Global Security.org
UH-34

**Sikorsky UH-34D**  bermula sebagai sebuah projek pembangunan helikopter pembiayaan sendiri oleh Sikorsky, dan pada mulanya tidak diendahkan oleh angkatan bersenjata Amerika. Namun demikian, ia kelak menjadi helikopter yang menjadi tulang belakang cawangan perkhidmatan tentera Amerika Syarikat dan negara-negara lain.

Dikenali sebagai S-58 oleh Sikorsky, helikopter H-34 adalah satu penambahbaikan kepada helikopter S-55 buatannya yang mula digunakan dalam tahun 1940-an. Sikorsky membuat bidaan untuk memenuhi keperluan helikopter utiliti untuk Tentera Darat dan Tentera Udara dan keperluan helikopter anti kapal selam untuk Tentera Laut. Sikorsky tewas dalam semua percubaan ini.  

Tentera Laut, Tentera Darat  dan Kor  Marin menilai semula helikopter S-58 setelah menghadapi masalah dengan pemilihan mereka yang terdahulu dan akhirnya membuat pilihan menggunakan helikopter S-58 ini. 

Tentera Laut mulanya memanggil helikopter ini HSS-1 Seabat sementara Kor Marin memanggilnya HUS-1 Seahorse. Tentera Darat memanggilnya  H-34 Choctaw. Dalam tahun 1962, penamaan helikopter ini ditukar kepada UH-34. Sikorsky membina 1,825 unit helikopter ini dan Perancis membina 135 unit lagi. Syarikat Westland di United Kingdom membina 400 unit versi dinamakan Wessex.

Helikopter ini menggunakan enjin Wright R-1820-84 dengan 9 silinder dengan penyejukan udara.  menggunakan sistem kipas peniup. Fiuslaj helikopter ini dibuat menggunakan logam, khususnya aloi magnesium. Helikopter ini digunakan oleh Tentera Laut sebagai pesawat anti kapal selam dari tahun 1954 sehingga 1962 apabila tugasan ini diambil alih pesawat Sikorsky SH-3 Sea King. Helikopter h-34 juga digunakan untuk penerbangan VIP dan operasi mencari dan menyelamat SAR. 

Kor marin menggunakan helikopter ini bermula tahun 1955, dan akhirnya menerima hantaran 515 unit helikopter UH-34D sehinggalah penerimaan helikopter CH-46 untuk perkhidmatan dalam Kor Marin. 

Pada 15 April 1962, skuadron Marin HMM-362 ditempatkan di Soc Trang, Vietnam untuk menyokong tentera ARVN. Skuadron ini kemudiannya diikuti oleh lain-lain skuadron helikopter Marin. Sepanjang perkhidmatan helikopter ini dalam Perang Vietnam, 134 buah helikopter UH-34  musnah.

## Pengguna

Helikopter jenis ini digunakan oleh tentera-tentera Amerika Syarikat dan juga Argentina, Belanda, Belgium, Brazil, Kanada, Chile, Costa Rica, Filipina, Haiti, Indonesia, Israel, Itali, Jepun, Jerman, Katanga, Kemboja,  Laos,  Nicaragua, Perancis, Thailand, United Kingdom, Uruguay dan Vietnam.
Oran Henderson

**Oran K Henderson** adalah pegawai pemerintah 11 Briged Infantri, Divisyen Americal semasa tragedi pembunuhan beramai-ramai di My Lai. Belaiu merupakan pegawai tertinggi dihadapkan pertuduhan berikutan Pembunuhan Beramai-ramai di My Lai. 

Semasa tragedi My Lai, Kolonel Henderson sudah berkhidmat selama 25 tahun dan beliau menyimpan hajat menjadi seorang Jeneral. Beliau mengambil alih pemerintahan 11 Briged sehari sebelum kejadian di My Lai. Sebelum memimpin 11 Briged, Kolonel Henderson tidak pernah memimpin pasukan semasa pertempuran. Operasi di My Lai adalah pertempuran sulung bagi Kolonel Henderson. 

Apabila juru terbang helikopter  Hugh Thompson, Jr.  membuat tuduhan terdapat pembunuhan tidak sah di My Lai, Kapten Ernest Medina mendakwa antara 20 hingga 28 orang awam terbunuh di My Lai akibat serangan helikopter penyerang dan bedilan artileri. 

Pada pukul 3.00 petang hari kejadian, Kolonel Henderson memerintahkan Kapten Ernest Medina untuk kembali ke My Lai dan mempastikan berapa ramai orang awam terbunuh. Tetapi arahannya dibatalkan oleh pegawai yang lebih tinggi. Kolonel Henderson mentafsirkan bahawa pihak atasan tidak mahukan siasatan rapi dijalankan. 

Siasatan Kolonel Henderson sekadar mengumpulkan askar-askarnya beramai-ramai dan bertanya sama ada sesiapa terlibat dengan pembunuhan sembarangan. Semua askarnya menjawab tidak ada, walaupun ramai kemudiannya menyatakan mereka menjawab  “tiada komen”. Pada mulanya, Kolonel Henderson cuba menyorokkan perlakuan jenayah yang dilakukan oleh anggota-anggota Kompeni C, battalion 1-20 Infantri. Dalam laporan yang dimajukan kepada Jeneral Young pada 19 Mac, Kolonel Henderson mendakwa 20 orang penduduk awam terkorban secara tidak disengajakan. Kolonel Henderson merumuskan bahawa tiada orang awam dikumpulkan dan ditembak oleh tentera Amerika. Beliau menyatakan tuduhan pembunuhan beramai-ramai tersebut ternyata propaganda oleh pihak Viet Cong untuk memburukkan nama baik tentera Amerika. Laporan Kolonel Henderson boleh dilihat di sini http://www.digitalhistory.uh.edu/learning_history/vietnam/henderson.cfm 

Dalam keterangan semasa perbicaraan, Kolonel Henderson menafikan diberitahu bahawa askar-askar di bawah pemerintahannya terlibat dalam pembunuhan sembarangan orang-orang kampung, walaupun Hugh Thompson, Jr.  sebelumnya memberikan keterangan bahawa dia (Thompson) menghabiskan masa 20 hingga 30 minit bersama Kolonel Henderson untuk memberi maklum secara terperinci mengenai kejadian di My Lai. 

Pada 26 Februari 1971, Tentera Darat Amerika mengumumkan Kolonel Henderson akan dihadapkan ke mahkamah tentera di atas peranannya cuba menyorok perbuatan pembunuhan di My Lai. Kolonel Henderson didapati tidak bersalah pad 17 Disember 1971. 
Kolonel Henderson meninggal dunia pada 2 Jun, 1998.
Metalurgi

**Metalurgi** atau **kaji logam** merujuk satu bidang dalam sains bahan dan kejuruteraan bahan yang mengkaji sifat fizik dan kimia unsur logam dan sebatiannya (yang dipanggil aloi).

Metalurgi tidak terhad kepada mengeluarkan logam dari bijih atau batuan asalnya. Istilah metalurgi moden kini lebih meluas; mengeluarkan dan menyediakan logam beradioaktif, mengeluarkan logam dari bijih batuan bermutu rendah, mengeluar dan menulenkan logam berharga, dan menyediakan formulasi campuran logam bagi membentuk aloi. Kini metalurgi dalam bidang logam berharga semakin mendapat perhatian dan pakar di dalam metalurgi logam berharga sering diperlukan. 

'Metal' berasal dari perkataan Greek; "metallon" dan Latin; "metallum" yang kedua-duanya membawa maksud yang sama; "mine" atau 'metal' (logam). Logam terbahagi kepada dua kumpulan: "Ferus" dan "tidak-Ferus." Logam ferus mengandungi besi (*ferum*) manakala logam bukan-ferus terdiri dari tiga jenis; "nobel" atau logam yang berharga, logam asas (*base metal*) dan logam ringan (*light metal*).
Miopia

**Miopia** atau **[[kerabunan|rabun]] jauh** adalah masalah penglihatan disebabkan ketidakmampuan mata menumpu kepada objek berjarak jauh dengan baik lalu menyebabkan objek diperhatikan ini kelihatan kabur.

Ia adalah satu masalah normal bagi mata di mana cahaya terkolimat menghasilkan titik tumpuan imej di hadapan retina. Mereka yang mempunyai miopia lazimnya boleh melihat objek yang dekat dengan jelas tetapi objek jauh kelihatan kabur. Kecacatan bertentangan dengan miopia adalah hiperopia atau rabun dekat, di mana kornea menjadi terlalu leper atau mata terlalu dekat.

## Pengelasan
Miopia telah dikelaskan dalam pelbagai cara.

## Sebab
Seseorang yang mengalami rabun jauh boleh melihat objek dekat dengan jelas berbanding objek jauh yang kabur. Kerana itu, mereka yang rabun jauh cenderung untuk mengecilkan mata untuk melihat objek jauh. Penglihatan kabur ini disebabkan imej ditumpukan di hadapan retina, bukannya tepat di retina.

Rabun jauh berlaku apabila mata lebih besar dan panjang daripada mata mereka yang normal. Rabun jauh adalah proses semula jadi yang terbentuk dengan pantas terutamanya ke atas kanak-kanak sekolah atau remaja, dan terus berlaku semasa proses membesar. Ini menyebabkan mereka perlu memakai kaca mata atau kanta sentuh. Proses ini akan berhenti apabila umur meningkat dalam usia 20-an.

Rabun jauh berlaku kepada lelaki dan wanita. Mereka yang mempunyai keturunan rabun jauh lebih berkemungkinan menghadapinya. Kebanyakan mata dengan rabun jauh adalah normal tetapi sebilangan daripada mereka yang rabun mungkin mengalami komplikasi kelekangan lapisan retina. Ini berlaku apabila retina lekang daripada lapisan koroid, menyebabkan gangguan fungsi retina dan menyebabkan buta jika tidak dirawat. Kelekangan retina boleh berlaku kepada seseorang yang rabun jauh. Pesakit mungkin akan mengalami kehilangan penglihatan di medan penglihatan sebelah bawah.

## Simptom
Antara simptom-simptom rabun jauh adalah:
*penglihatan kabur atau terpaksa mengecilkan mata untuk melihat objek jauh
*keletihan pada mata
*sakit kepala (jarang)

## Rawatan
Rabun jauh boleh diatasi dengan memakai cermin mata atau kanta sentuh yang memindahkan titik tumpu ke retina. Terdapat juga beberapa pembedahan yang dapat membentuk kornea yang memindahkan titik tumpu dari hadapan retina ke retina.

Keratomi radial merupakan pembedahan yang popular pada masa dahulu. Sekarang, ia digantikan dengan LASIK, iaitu penggunaan laser untuk membentuk semula kornea.

## Lihat juga
*Rabun dekat

## Rujukan
Pari lang

**Pari lang** atau **pari helang** ialah sekumpulan ikan berawan dalam keluarga **Myliobatidae**, yang terdiri sebahagian besarnya daripada spesies-spesies besar yang hidup di lautan lepas dan bukannya di dasar laut.

Pari lang ini makan moluska dan krustasia dengan menghancurkan cangkangnya menggunakan giginya yang leper. Ia pandai berenang dan mampu melompat beberapa meter di atas permukaan air. Ia mempunyai ekor yang panjang dan tubuh berbentuk romboid yang jelas ketika dibandingkan dengan pari lain. Ia adalah ovoviviparus, melahirkan sehingga enam anak pada satu-satu masa. Ia menjulat dari  panjang dan 7&nbsp;m (23&nbsp;ka) rentang sayap.

## Taksonomi
Buku *[[Fishes of the World]]* karya Nelson menganggap pari hidung lembu, pari paus dan pari setan sebagai subkeluarga Myliobatidae.

* *[[Aetomylaeus]]* 
** *[[Aetomylaeus asperrimus]]* (C. H. Gilbert, 1898)
** *[[Aetomylaeus bovinus]]* (É. Geoffroy Saint-Hilaire, 1817) 
** *[[Aetomylaeus caeruleofasciatus]]* W. T. White, Last & Baje, 2015
** *[[Aetomylaeus maculatus]]* (J. E. Gray, 1834) (pari lang tompok putih)
** *[[Aetomylaeus milvus]]* (J. P. Müller & Henle, 1841) (pari lang jalur tengah)
** *[[Spotted eagle ray|Aetomylaeus narinari]]* (B. A. Euphrasén, 1790) (pari lang bintik putih)
** *[[Aetomylaeus nichofii]]* (Bloch & J. G. Schneider, 1801) (pari lang jalur)
** *[[Aetomylaeus vespertilio]]* (Bleeker, 1852) (pari lang bunga)
* *[[Myliobatis]]* 
** *[[Myliobatis aquila]]* (Linnaeus, 1758)
** *[[Myliobatis californica]]* T. N. Gill, 1865 
** *[[Myliobatis chilensis]]* Philippi {Krumweide}, 1893 
** *[[Myliobatis freminvillei]]* Lesueur, 1824 
** *[[Myliobatis goodei]]* Garman, 1885 
** *[[Myliobatis hamlyni]]* J. D. Ogilby, 1911 
** *[[Myliobatis longirostris]]* Applegate & Fitch, 1964 
** *[[Myliobatis peruvianus]]* Garman, 1913 
** *[[Myliobatis ridens]]* Ruocco, Lucifora, Díaz de Astarloa, Mabragaña & Delpiani, 2012 
** *[[Myliobatis tenuicaudatus]]* Hector, 1877  – *M. australis* sinonim muda
** *[[Myliobatis tobijei]]* Bleeker, 1854

## Ancaman
Ancaman utama pari lang adalah ikan yu. Pemangsa ini sering mengekori pari lang khususnya ketika masa kelahiran anak ikan di mana ibu pari lang akan memberi makan kepada anaknya.

## Rujukan

## Pautan luar
* Laman web Muzium Sejarah Semula Jadi Florida: Ikan Pari Lang Berbintik
* Laman ARKive: Gambar dan video tentang Ikan Pari Lang Berbintik ''(Aetobatus narinari)''
Sistem najam

**Sistem najam** atau **sistem bintang** merupakan suatu sistem yang terdiri daripada satu atau beberapa bintang dan biasanya sistem planet yang terbentuk akibat tarikan graviti. Antara sistem najam adalah sistem suria sendiri, yang terdiri dari Matahari dan jasad-jasad lain, termasuklah Bumi yang mengorbitnya. 

## Sistem perduaan
Sistem najam yang mempunyai dua bintang dikenali sebagai sistem dua bintang atau sistem perduaan. Sekiranya tiada kesan pasang surut, tiada gangguan dari luar, dan tiada pemindahan jisim antara dua bintang tersebut, sistem tersebut adalah stabil. Kedua-dua bintang akan mempunyai orbit elips dan mengelilingi pusat jisim yang terletak antara keduanya.

## Sistem dengan lebih dari dua bintang

## Contoh

* Sistem suria (satu bintang)
* Sirius (dua bintang)
* Alpha Centauri (tiga bintang) [*dipertikai - lihat [[Proxima Centauri]]*]
* 4 Centauri (empat bintang)
* Mizar (lima bintang)
* Castor (enam bintang)
* Nu Scorpii (lima bintang)
* Cygnus X-1 (satu bintang dan satu lohong hitam)

## Lihat juga
* Galaksi
* Planet luar suria
Gimnastik artistik

**Gimnastik artistik** adalah satu disiplin gimnastik. Gimnas kompetitif menjalankan rutin yang pendek (meliputi kira-kira 30 ke 90 saat) pada aparatus berbeza. Gimnastik artistik telah menjadi satu sukan tontonan popular pada Sukan Olimpik Musim Panas, dan dalam banyak  persekitaran kompetitif lain. Disiplin berkaitan gimnastik umum disediakan untuk lebih ke arah penyertaan untuk keseronokan dan kesihatan, berbanding pertandingan, dan menarik satu jumlah peserta terhormat termasuk gimnas yang bersara.

Gimnastik kompetitif adalah dikawal oleh Federation Internationale de Gymnastique, atau FIG. FIG mereka Code of Points dan mengatur semua aspek pertandingan elit antarabangsa. Dalam negara-negara individu, gimnastik dilaraskan oleh persekutuan negara, seperti BAGA di Great Britain dan USA Gymnastics di Amerika Syarikat.

## Sejarah
Gimnastik seperti satu sistem latihan sukan harmoni berasal dari Greece Purba lebih daripada 2,000 tahun lalu, walaupun latihan-latihan gimnastik dan beberapa jenis aparatus telah digunakan di China dan India purba untuk tujuan perubatan lebih awal. Sistem itu telah disebut dalam kerja oleh penulis lama, seperti Homer, Aristotle dan Plato. Ia termasuk banyak disiplin, yang kemudian akan menjadi sukan berasingan: renang, perlumbaan, gusti, tinju, menunggang, dan sebagainya  dan sedang juga digunakan untuk latihan ketenteraan. Dalam bentuk semasanya gimnastik berkembang di Jerman dan Czechoslovakia pada permulaan abad yang ke-19, dan istilah "gimnastik artistik" telah diperkenalkan pada masa yang sama untuk membezakan gaya yang bebas daripada yang digunakan oleh pihak tentera. Seorang guru Jerman Friedrich Ludwig Jahn, yang dikenali sebagai bapa gimnastik , telah mencipta beberapa aparatus, termasuk palang mengufuk dan palang selari yang sudah biasa  pada hari ini. Dua daripada kelab gimnastik yang pertama adalah Turnvereins dan Sokols.

## Apparatus

;Melombol
Melombol adalah acara dikongsi oleh kedua-dua lelaki dan wanita, dengan perbezaan kecil antara kedua-dua kategori. Gimnast memecut landasan, yang adalah maksimum 25 meter dalam panjang, sebelum melompat ke atas papan anjal. Kedudukan tubuh itu dikekalkan manakala "menyandarkan" (penyekatan hanya menggunakan satu pergerakan bahu) platform melombol. Gimnas kemudian berputar untuk posisi berdiri. Dalam gimnastik maju, pelbagai putaran dan balik kuang *(somersaults)* boleh ditambah sebelum mendarat. Kejayaan melombol bergantung pada kelajuan larian, kepanjangan halangan, kuasa gimnas itu menghasilkan daripada kaki dan gelang bahu, kesedaran kinestetik semasa, dan kelajuan putaran dalam kes melombol lebih sukar dan rumit. 

### Peralatan dan uniform
*Kapur
*Pencengkam 
*Mat 
*Uniform
*Aparatus 

## Rujukan

## Pautan luar

### Online news and databases
*
*
*
*About.com Gymnastics
*
*animasi(3dcg)

### Other resources
*Yes 
*
*
*
*Gymnastics Photos
Seri muka

**Seri muka** atau **puteri salat** ialah sejenis kuih talam dan pencuci mulut dua lapis Melayu dan Banjar dengan pulut kukus membentuk lapisan bawah dan lapisan kastard hijau dibuat dengan jus pandan (sebab itu warna hijau). Santan ialah ramuan utama untuk membuat kuih ini. Ia digunakan untuk memberi rasa krim apabila masak pulut dan membuat lapisan kastard. Kuih ini didapati di Indonesia (terutamanya di Kalimantan Selatan), Malaysia dan Singapura.

Pada tahun 2009, Jabatan Warisan Negara Malaysia mengisytiharkan seri muka sebagai satu daripada 100 makanan dan minuman warisan Malaysia. 

## Lihat juga

* Kuih
* Masakan Melayu

## Nota

## Pautan luar

* Malay Dessert
Beduk

**Beduk** () atau **tabuh** () merupakan sebuah gendang yang digunakan bagi menandakan masuk waktu solat di surau atau masjid pada zaman dahulu di serata rantau Nusantara, Asia Tenggara; ia juga digunakan sebagai alat muzik semasa upacara rasmi pada suatu masa dahulu. Alat ini sering dipukul mengikut rentak yang semakin menaik lajunya atau *accelerando*.

Pada kebiasaannya ia diperbuat daripada bingkai kayu batang pokok nangka yang ditebuk, dan hanya sebelah bukaan dipasang kulit baik dari lembu atau kerbau.

## Lihat juga
* Gong

## Rujukan

## Pautan luar
* Laman Perpustakaan Negara Malaysia.
Bintangor, Sarawak

**Bintangor** merupakan sebuah pekan kecil yang terletak tidak jauh daripada bandar Sarikei atau sejam perjalanan menggunakan kereta.
Sebelum ini pekan ini juga dikenali dengan nama pekan Binatang (Jawi: بيناتڠ). Bintangor amat dikenali dengan hasil buah limau Bintangor yang rasanya masam manis dan juga buah limau bali. Para pekebun limau ini biasanya menjual hasil tanaman mereka di tepi jalan utama yang menghubungkan bandar Sarikei dan Sibu. Para pekebun buah limau ini terdiri daripada masyarakat Cina keturunan Foochow. Masyarakat Bintangor yang terdiri daripada pelbagai kaum seperti iban,melayu cina sangatlah identik dengan kemesraan mereka.
Kuprum(II) sulfat

**Kuprum(II) sulfat** atau **terusi** ( atau , dari  "masam" melalui  *turuci*) ialah sebatian garam yang biasa bagi kuprum dengan formula **CuSO<sub>4</sub>**. Kuprum(II) sulfat wujud dalam satu siri sebatian-sebatian yang berbeza-beza dari segi darjah penghidratannya. Kuprum(II) sulfat kontang berbentuk serbuk, manakala kuprum(II) sulfat terhidrat berwarna biru terang.

## Penyediaan
Oleh sebab ia terdapat secara komersil, kuprum sulfat biasanya dibeli, dan tidak disediakan di makmal. Ia dihasilkan melalui tindak balas asid sulfurik dengan bermacam-macam jenis sebatian kuprum(II), seperti kuprum(II) oksida dan kuprum(II) karbonat. Tindak balas sedemikian biasanya dianggap sebagai tindak balas asid dan bes. 

Kebanyakan kuprum sulfat wujud dalam alam semulajadi dalam bentuk pentahidrat (CuSO4&nbsp;·&nbsp;5H2O). Mineral ini dikenali sebagai kalkantit. Kuprum(II) sulfat mengurai sebelum melebur. Bentuk pentahidrat yang lazim ternyahhidrat, iaitu kehilangan empat molekul airnya pada 110&nbsp;°C dan kelima-lima molekul air pada 150&nbsp;°C. Pada 650&nbsp;°C, kuprum(II) sulfat mengurai menjadi kuprum(II) oksida (CuO), sulfur dioksida (SO2) dan oksigen (O2).

## Penggunaan

### Dalam perindustrian

Ia boleh digunakan dalam penyaduran logam bersama kuprum, sebagai racun kulat atau racun herba, atau untuk ujian kimia bagi air (bentuk kontangnya akan menyerap air dan bertukar menjadi biru). Apabila dicampurkan dengan kapur, ia dinamakan larutan Bordeaux. Ia juga digunakan dalam larutan Fehling untuk ujian gula penurun, iaitu gula penurun akan menurunkan ion Cu2+*ak* biru kepada kuprum(I) oksida merah. Penggunaan-penggunaan lain termasuklah pewarna rambut dan pemprosesan barangan kulit dan tekstil.

Kuprum sulfat juga digunakan untuk menguji darah bagi mengesan anemia. Setitik darah pesakit dititiskan ke dalam bekas yang mengandungi kuprum sulfat, dan jikalau ia tenggelam pada masa-masa yang tertentu, maka pesakit mempunyai tahap hemoglobin yang mencukupi dan tidak menghidapi anemia. Jika titisan darah terapung atau tenggelam dengan sangat perlahan, maka pesakit adalah kekurangan besi dan berkemungkinan menghidapi anemia.

Dalam ujian nyala, ion kuprum memancarkan cahaya hijau-kebiruan gelap, lebih kebiruan daripada ujian nyala bagi barium. 

Kuprum(II) sulfat juga sejenis bahan pengering. 

Apabila dihangatkan dalam nyalaan terbuka, hablur kuprum(II) sulfat akan terhidrat dan bertukar menjadi putih kekelabuan.

Kuprum sulfat biasanya antara bahan-bahan kimia yang dimasukkan dalam set kimia kanak-kanak dan selalunya digunakan dalam eksperimen-eksperimen pertumbuhan hablur dan penyaduran kuprum semasa sekolah menengah.

### Dalam perubatan
Bahan ini pernah digunakan secara tradisi dalam perubatan lama Melayu untuk merawat sakit puru, kurap, sakit selepas bersalin, serta "sakit gigi yang berulat".

## Keselamatan
Walaupun kuprum penting bagi kebanyakan organisma hidup, akan tetapi kuprum(II) sulfat adalah beracun.

## Rujukan

## Pautan luar

* International Chemical Safety Card 0751 (kontang)
* International Chemical Safety Card 1416 (pentahidrat)
* National Pollutant Inventory - Copper and compounds fact sheet
* UNCP Copper
Kuprum(II) karbonat

**Kuprum(II) karbonat** ialah sebatian kimia biru kehijauan (formula kimia CuCO3) yang membentuk kebanyakan patina pada loyang, gangsa, dan tembaga yang telah terluluhawa. Warnanya boleh berubah-ubah daripada biru terang kepada hijau, yang disebabkan campuran kedua-dua kuprum karbonat dan kuprum karbonat bes dalam pelbagai peringkat penghidratan. Ia dahulunya digunakan sebagai pigmen, dan masih digunakan untuk pewarna pelukis.

Ia juga digunakan dalam beberapa jenis mekap atau alat solek, seperti gincu, sungguhpun boleh menjadi beracun kepada manusia. Ia juga sudah lama digunakan sebagai racun alga yang berkesan dalam kolam ternakan dan operasi akuakultur.

Kuprum karbonat mengurai pada suhu-suhu tinggi, menghasilkan karbon dioksida dan meninggalkan baki kuprum(II) oksida.

CuCO3(p) ---> CuO(p) + CO2(g)

**Kuprum(II) karbonat bes** wujud secara semula jadi dalam bentuk malakit (CuCO3.Cu(OH)2) dan azurit (Cu3(CO3)2(OH)2).

## Rujukan




## Pautan luar
*National Pollutant Inventory - Copper and compounds fact sheet
Sarikei

**Sarikei** (Jawi:**ساريكي**) merupakan sebuah bandar yang terletak di wilayah Sarawak, Malaysia. Bandar Sarikei merupakan pusat pentadbiran bagi daerah Sarikei dan Bahagian Sarikei. Bandar Sarikei terletak di tepi sungai Rajang yang merupakan sungai terpanjang di Malaysia. Sarikei didiami oleh pelbagai etnik yang terdiri daripada kaum Cina, Iban, Melanau dan Melayu. 

Pekan-pekan yang berdekatan dengan Sarikei termasuklah Pakan, Bintangor, Jaka, Belawai dan Tanjung Manis. Kedudukan bandar Sarikei di tengah-tengah menjadikannya bandar persinggahan bagi mereka yang dalam perjalanan dari Kuching ke Sibu yang dihubungi melalui jalan raya  ataupun melalui pengangkutan sungai dengan menaiki bot ekspres. Terdapat juga perkhidmatan pengangkutan bas awam dari Kuching ke Sarikei dan seterusnya ke Sibu.

Sarikei amat sinonim dengan produk tanaman buah nenas Sarikei. Selain daripada itu, Sarikei juga terkenal dengan hasil buah dabai dan buah durian. Bandar ini menjadi pusat pemasaran sesar unjur, sejenis makanan popular di kalangan kaum Melanau.

## Pautan luar
* Peta-peta Sarikei
* http://www.sarikeidc.sarawak.gov.my/indexbm.html
A-6 Intruder

**[[Grumman]] A-6 Intruder** merupakan sebuah pesawat penyerang pelbagai cuaca yang beroperasi dari kapal pengangkut pesawat. Pesawat ini mempunyai dua enjin dan berkhidmat antara tahun 1962 hingga 1997. pesawat ini bertujuan menggantikan A1 Skyraider dalam misi serangan.

## Latar belakang
Kapal terbang A-6 intruder dibuat untuk memenuhi keperluan Tentera Laut Amerika bagi satu jenis pesawat penyerang yang boleh beroperasi dalam apa bentuk cuaca (dalam tafsiran Tentera Laut waktu malam juga adalah satu jenis cuaca). Pesawat prototaip melakukan penerbangan sulung pada 19 April 1960. Juru terbang pesawat ini duduk di sebelah kiri dan pemandu arah/pembidik bom pula duduk di sebelah kanan. Sebuah skrin CRT mempamerkan rupa bumi di hadapan, dan membolehkan pesawat ini terbang rendah dalam semua jenis cuaca.

Bentuk sayapnya memberikan tahap efisien yang tinggi pada kelajuan subsonik. Bentuk sayap A-6 Intruder digunakan sebagai asas kepada reka bentuk sayap F-14 Tomcat bersama-sama dengan roda dan geometri salur masuk enjin . Dalam tahun 1962, pesawat ini menerima siri penamaan A-6. pesawat A-6 mula memasuki perkhidmatan peringkat skuadron pada bulan Februari 1963. Pesawat A-6 Intruder menjadi pesawat penyerang utama digunakan oleh Tentera Laut Amerika Syarikat dan Kor Marin Amerika Syarikat. Pesawat ini juga boleh membawa muatan perang yang berat.

Kesemuanya, 687 buah kapal terbang A-6 Intruder dibina oleh Grumman untuk Tentera Laut Amerika dan Kor Marin, dengan 488 unit dibina dalam versi A-6A. Pesawat A-6 Intruder menggugurkan lebih banyak ordnans semasa Perang Vietnam berbanding dengan pengebom B-52 Stratofortress. http://www.globalsecurity.org/military/systems/aircraft/a-6.htm. Untuk memberikan perlindungan daripada serangan peluru berpandu, 19 buah pesawat A-6A dinaik taraf dan diubahsuai menjadi pesawat A-6B yang berperanan khusus menyerang dan menumpaskan pertahanan udara musuh (SEAD) dengan menggunakan peluru berpandu anti radar jenis AGM-45 Shrike dan AGM-78 Standard.

12 buah pesawat A-6A lagi diubahsuai menjadi A-6C yang diberikan peranan khusus menyerang sasaran di Laluan Ho Chi Minh. Pesawat A-6C ini mempunyai sistem infra merah FLIR dan kamera TV dan mempunyai peralatan khas untuk mengesan enjin lori yang menggunakan Laluan Ho Chi Minh. Sebuah daripada 12 pesawat ini musnah semasa menjalankan operasi.

## Pengguna

;
* Kor Marin Amerika Syarikat
* Tentera Laut Amerika Syarikat

## Spesifikasi (A-6E)

## Lihat juga

## Rujukan

## Pautan luar

* A-6E history page on Navy.mil
* Intruder Association
* A-6 page on globalsecurity.org
* A-6 on jbaugher's web pages
Sistem planet

**Sistem planet** terdiri daripada pelbagai objek bukan najam yang beredar mengelilingi bintang seperti sebuah planet, bulan, asteroid, meteor, komet, dan habuk kosmik. Kesemuanya, satu atau lebih bintang dan sistem planetnya membentuk sistem bintang. Sistem planet kita sendiri, yang mengandungi Bumi, bersama Matahari membentuk sistem bintang yang unik iaitu sistem suria.

Sistem planet mengelilingi bintang seperti matahari pada umumnya dipercayai terbentuk melalui proses yang sama yang menghasilkan pembentukan bintang. Sesetengah teori awal membabitkan bintang lain melalui hampir dengan matahari, dan menarik keluar jisim darinya yang kemudiannya bergumpal dan membentuk planet. Bagaimanapun, kemungkinan peristiwa hampir berlanggar kini diketahui terlalu kecil untuk menjayakan model ini. Teori yang diterima masa kini menegaskan bahawa sistem planet terbentuk dari nebula suria.

Sesetengah sistem planet tidak sama dengan sistem suria. Walau bagaimanapun, sistem planet sekeliling pulsar telah disimpulkan dari variasi seni dalam tempoh denyutan radiasi eletromagnetik. Pulsar terbentuk dalam letupan ganas supernova, dan sistem planet normal tidak mungkin berjaya selamat letupan sebegitu - planet kemungkinannya akan lenyap, atau kehilangan mengejut kebanyakan jisim bintang pusat akan menjadikan ia terbebas daripada tarikan graviti bintang tersebut. Satu teori menyatakan bahawa teman stellar sedia ada hampir lenyap sepenuhnya akibat letupan supernova, meninggalkan badan bersaiz planet. Selain itu, planet mungkin terbentuk melalui cakera akresi yang mengelilingi pulsar.

## Sistem planet penting
* Sistem suria - Matahari dan sistem planetnya, sistem pertama dijumpai
* PSR 1257+12 - sistem planet pertama dijumpai, sistem planet pulsar dijumpai, sistem exoplanet pelbagai pertama dijumpai, sistem planet pelbagai pertama dengan pulsar dijumpai.
* Upsilon Andromedae - sistem planet luar pertama yang dijumpai beredar sekitar turutan utama bintang (*main sequence*, pada April 1999
* PSR B1620-26 - sistem planet pelbagai bintang yang pertama dijumpai
* 55 Cancri - sistem bintang suria luar terbesar dijumpai (4 planet, sehingga Ogos 2004, bersama dengan teman jauh bintang) 
* Gliese 876 - sistem pertama mengelilingi bintang kerdil merah dan yang pertama berada dalam getaran orbit ('orbital resonance')
* HD 69830 - di dapati mengandungi tiga planet berjisim Neptune dan gelang asteroid, kesemuanya dalam 1 AU  
* 2M1207 - sistem imej pertama dan sistem kerdil perang pertama dengan sebuah planet ditemui 
* Cha 110913 - sistem planet/subnajam pertama ditemui 

## Lihat juga
* Planet suria tambahan ('Extrasolar planet')
TEU

TEU atau **unit bersamaan dua puluh kaki** (*twenty-foot equivalent unit*) adalah unit anggaran untuk kapasiti kargo yang sering digunakan untuk mengukur kapasiti kapal kontena dan terminal kontena. Ianya berdasarkan ukuran 20 kaki panjang sebuah kontena, peti besi yang bersaiz piawai yang mudah dibawa oleh kapal kontena, keretapi dan trak. Unit lain yang berkaitan adalah **unit bersamaan empat puluh kaki** (*forty-foot equivalent unit*) (**FEU** atau **feu**) yang juga ditakrifkan sebagai dua TEU. 

Satu TEU adalah kapasiti kargo untuk kontena yang berukuran 20 kaki (6.1 m) panjang dan 8 kaki (2.6 m) lebar. Terdapat ketidakseragaman dalam ketinggian sesuatu kontena, ada yang berukuran antara 4.25 dan 9.5 kaki (1.30 dan 2.90 m) tinggi, tetapi ukuran yang biasa digunakan adalah 8.5 kaki (2.6 m). Sudah menjadi kebiasaan juga untuk merujuk kontena 45 kaki sebagai 2 TEU, bukan 2.25 TEU.

## Kesamaan

Seperti dinyatakan di atas, TEU adalah unit anggaran dan ianya tidak dapat ditukar dengan tepat ke dalam uni-unit yang lain. Dimensi yang selalu digunakan untuk sebuah kontena 20 kaki (6.1 m) adalah 20 kaki (6.1 m) panjang, 8 kaki (2.4 m) lebar, dan 8.5 kaki (2.6 m) tinggi, untuk isi padu 1,360 kaki padu (39 m3). Namun, kontena 9.5 kaki (2.9 m) *kiub tinggi* dan 4.25 kaki (1.30 m) *separuh tinggi* juga dirujuk sebagai 1 TEU. Jadi, julat isi padu bagi satu TEU adalah antara 680 kaki padu (19 m3) dan 1,520 kaki padu (43 m3).

Walaupun TEU itu sendiri bukanlah ukuran untuk berat, berat maksimum bagi 1 TEU itu sendiri dapat ditentukan. Berat maksimum untuk kontena 20 kaki (6.1 m) dengan kargo kering adalah 24,000 kilogram (53,000 lb). Setelah ditolak dengan berat kosong kontena itu, jumlah maksimum kargo untuk satu TEU berkurangan kepada kira-kira 21,600 kilogram (48,000 lb).

Berat kasar maksimum untuk satu kontena 40 kaki (12 m) dengan kargo kering (termasuk kontena kiub tinggi 9.5 kaki (2.9 m)) adalah 30,480 kilogram (67,200 lb). Selepas ditolak dengan berat kosong, kapasiti bersih kargo adalah 26,500 kilogram (58,000 lb).

Kontena dua puluh kaki yang "diuji berat" yang digunakan untuk barangan berat seperti mesin berat mampu membawa berat kasar maksimum 30,500 kilogram, dengan berat kosong 2,400 kilogram dan berat bersih 28,080 kilogram. 


## Lihat Juga

* Pengkontenaan
* Kapal kontena
* Terminal kontena

## Nota Kaki

## Rujukan
* 
* 
* 
* 
*
General Dynamics F-111

**General Dynamics F-111** merupakan sebuah penyerang taktikal jarak sederhana yang juga berperanan sebagai sebuah pesawat pengebom strategik, pengawasan dan peperangan elektronik. Dibangunkan pada 1960-an dan mula berkhidmat buat pertama kalinya pada 1967. Penggunaannya dalam perkhidmatan dengan Tentera Udara Amerika Syarikat secara rasminya telah dihentikan pada 1998. Satu-satunya pengguna pesawat F-111 pada hari ini adalah Tentera Udara Diraja Australia.

## Sejarah
Pesawat ini mulanya dipanggil TFX (Tactical Fighter X), dan dibuat untuk memenuhi keperluan pejuang-pengebom baru untuk Tentera Udara Amerika Syarikat. Dalam tahun 1960, Jabatan Pertahanan Amerika Syarikat menggabungkan keperluan Tentera Udara Amerika Syarikat dengan keperluan pesawat pejuang baru untuk  Tentera Laut Amerika Syarikat. Satu pertandingan diadakan di antara pengeluar kapal terbang. General Dynamics akhirnya muncul sebagai pemenang pertandingan.

Penerbangan sulung pesawat F-111A berlangsung dalam bulan Disember 1964 dan pesawat mula dihantar kepada Tentera Udara A.S dalam tahun 1967 tetapi program F-111B untuk Tentera Laut A.S dibatalkan. Kesemua sekali, 566 buah kapal terbang F-111 dibina, dengan 159 buah dalam versi F-111A. Pesawat F-111 terlibat dalam Perang Vietnam semasa berkhidmat dengan Kumpulan 474TFW menjalankan Operasi Linebacker II.

## Kelainan
### EF-111A Raven

Bagi mengantikan pesawat Douglas EB-66 yang telah usang, Tentera Udara AS menganugerahkan kontrak kepada firma Grumman pada tahun 1972 untuk mengubahsuai 42 buah F-111A sedia ada kepada pesawat peperangan elektronik. EF-111A boleh dibezakan dengan F-111A dengan satu bongkokan peralatan di atas ekornya. Pada bulan Mei 1998, Tentera Udara AS menarik keluar pesawat EF-111A daripada perkhidmatannya, dan meyimpannya di Kumpulan Pembangunan Semula dan Penyelenggaraan Aeroangkasa (AMARC) di Pangkalan Tentera Udara Davis–Monthan.

## Spesifikasi (F-111F)

## Lihat juga

## Rujukan

## Pautan luar

* Royal Australian Air Force F-111 page
* F-111.net
* F-111 on ausairpower.net
* F-111 page on GlobalSecurity.org
* F-111 profile on Aerospaceweb.org
* F-111 page on USAF National Museum web site
* [Are the F-111's Really Stuffed?](http://www.ada.asn.au/defender/Summer2006-07/Are.F-111s.Stuffed(Defender.Summer.2006-07).pdf) by Don Middleton ADA ''Defender'' Summer 2006/07
* Report of the RAAF Evaluation Team for a replacement Strike/Reconnaissance Aircraft for Air Staff Requirement (ASR) 36 on the National Archives of Australia site
* Aviation Enthusiast's List of F-111 Survivors
* Escape Capsule for F-111D Serial #68-0125 on display at Combat Air Museum
M101A1

**Meriam Howitzer M101** adalah sejenis meriam jenis howitzer yang menjadi peralatan standard bagi tentera artileri Amerika Syarikat semasa Perang Dunia II. Meriam ini digunakan di medan perang di Eropah dan Pasifik. Ia juga digunakan semasa Perang Vietnam.

Meriam ini mula dikeluarkan dalam tahun 1941 dan digunakan menentang pasukan Tentera Jepun di Lautan Pasifik. Ia dengan cepat menjadi kegemaran kerana ketepatan mengenai sasaran dan kerana mempunyai kuasa tembakan yang kuat. 

Meriam ini boleh melontarkan peluru sejauh 11,200 meter menjadikan ia sesuai digunakan untuk membantu pasukan infantri. Ciri-ciri ini menyebabkan meriam jenis ini menjadi pilihan banyak negara selepas Perang Dunia II. Meriam ini juga digunakan semasa Perang Korea dan Perang Vietnam. 

Meriam ini ringan dan pengguna boleh bergantung harap menggunakannya. Meriam ini boleh digunakan dengan kadar tembakan yang tinggi, mencapai kadar 8 das tembakan dalam seminit. Kerana ia mudah digunakan, meriam ini boleh bertindak balas membantu pasukan infantri. Meriam ini boleh menggunakan peluru jenis HE, HEAT, WP, CHEM and ILLUM.

## Kelainan
Kelainan senjata:
*M1920 - prototipe.
*M1925E - prototipe.
*T2, distandardkan sebagai M1.
*M2 (1934) - perubahan minor pada chamber untuk memungkinkan penggunaan amunisi tetap (fixed ammunition).
*M2A1 (1940) - cincin breech dimodifikasi.
*M3 - howitzer ringan , barrel diperpendek 27 inchi.
*T8, distandardkan sebagai M4 - varian yang dipasang pada kendaraan dengan breech yang dimodifikasi dan permukaan rekoil silindris.
*M101 - penamaan pasca perang dari M2A1 pada kereta M2A1.
*M101A1 - penamaan pasca perang dari M2A1 pada kereta M2A2.

Kelainan kereta:
*M1920E - prototipe, trail terpisah.
*M1921E - prototipe, trail kotak.
*M1925E - prototipe, trail kotak.
*T2, distandardkan sebagai M1 - trail terpisah , roda kayu.
*M1A1 - kereta M1 dibangun kembali dengan roda baru, rem dan bagian lain.
*T3 - prototipe.
*T4 - prototipe.
*T5, distandardkan sebagai M2 (1940) - trail terpisah, roda besi dengan ban pneumatik.
*M2A1 - rem elektrik dilepas.
*M2A2 - perisai yg dimodifikasi.

## Pemasangan gerak mandiri
*Medium Tank M4A4E1 - M2A1 pada T70.
*Medium Tank M4(105), M4A3(105) - M4 pada M52.
*Medium/Heavy Tank M45 - M4 pada M71.
*Pemasangan Eksperimental pada traktor Holt - M1920.
*Chasis Eksperimental didesain oleh J Walter Christie - M1920.
*105mm Howitzer Kereta Motor T9 (based on Cletrac MG-2 tractor).
*105mm Howitzer Kereta Motor T19 (based on M3 halftrack) - M2A1.
*105mm Howitzer Kereta Motor T32 / M7 - M2A1.
*105mm Howitzer Kereta Motor T76 / M37 (Light Tank M24 chassis) - M4 in mount M5.
*105mm Howitzer Kereta Motor T88 (76mm GMC M18 chassis) - M4 in mount M20.

## Amunisi
Senjata ini menembakan amunisi semi-fixed, dengan 105mm Bungkus Cartridge M14.

HEAT M67 sebenernya didesain sebagai fixed round, dengan Bungkus Cartridge M14 tipe II. kemudian diganti jadi tipe semi-fixed dengan cartridge standar, tp dengan propelling charge yang tidak bisa disesuaikan. Untuk Amunisi kosong ,digunakan Bungkus Cartridge M15 dengan bubuk hitam.

:&nbsp;
:

## Nota
Kuprum(II) oksida

**Kuprum(II) oksida** atau **kuprik oksida** (CuO) adalah oksida tembaga yang lebih tinggi nombor pengoksidaannya. Ia merupakan satu pepejal hitam dengan struktur ionik yang melebur pada suhu melebihi 1200°C sambil kehilangan beberapa oksigennya. Ia dapat dihasilkan dengan memanaskan tembaga dalam udara, tetapi dalam kes ini ia akan terbentuk bersama-sama dengan kuprum(I) oksida; maka, adalah lebih baik untuk menyediakannya melalui pemanasan kuprum(II) nitrat, kuprum(II) hidroksida atau kuprum(II) karbonat:

CuCO3 →  CuO  +  CO2

Kuprum(II) okida adalah oksida bes, maka ia larut dalam asid mineral seperti asid hidroklorik, asid sulfurik atau asid nitrik. Tindak balas ini menghasilkan garam-garam kuprum (II) yang berpadanan:

CuO  +  2 HNO3  →  Cu(NO3)2  +  H2O

Ia juga boleh diturunkan menjadi logam kuprum menggunakan hidrogen atau karbon monoksida:

H2  +  CuO  →  Cu  +  H2O
CO  +  CuO  →  Cu  +  CO2

Kuprum (II) oksida juga digunakan sebagai semikonduktor jenis P, dengan jurang jalur sempit berukuran 1.2 eV.

## Lihat juga
* kuprum(I) oksida

## Pautan luar
*National Pollutant Inventory - Copper and compounds fact sheet
M102 howitzer

**M102**, meriam jenis ini mula diperkenalkan semasa Perang Vietnam. Meriam ini lebih ringan daripada meriam M101 dan dapat digerakkan dengan lebih mudah berbanding dengan meriam M101. Meriam jenis ini juga melengkapkan kapal terbang penyerang AC-130A Spectre kerana ia mempunyai anjalan yang sederhana.
Meriam ini boleh menggunakan pelbagai jenis peluru meriam dan boleh dipusingkan 360 darjah dengan cepat. Meriam ini juga boleh digugurkan dengan payung terjun ataupun diangkut menggunakan helikopter UH-1 Huey. 

Meriam ini juga digunakan sebagai meriam standard kegunaan pasukan artileri Amerika Syarikat semasa Operasi Desert Shield dan Desert Storm.
Periuk api M18 Claymore

Bom M18A1 Claymore adalah sejenis bom (dikelaskan sebagai periuk api atau *mine*) yang digunakan dengan meluas di seluruh dunia. Bom Claymore ini diletakkan di atas tanah menghadap tempat di mana musuh dijangkakan berada dan apabila diletupkan akan melontarkan 700 biji bebola keluli sehingga jarak 100 meter di dalam satu lengkung seluas 60° di hadapan bom berkenaan. Bom ini digunakan dalam serang hendap dan sebagai pertahanan anti penyusupan. Ia juga boleh digunakan menentang kenderaan ringan tanpa perlindungan armor. 

Bom ini menggunakan kesan Misznay-Schardin, yang mana mendapati bahawa apabila bahan letupan meletup dan bertemu kepingan besi waja, kuasa letupan itu akan diarahkan bertentangan arah kepingan besi itu. Selepas Perang Korea, tentera Amerika Syarikat memperbaiki rekaan Schardin menjadi bom Claymore yang melontarkan beratus-ratus bebola besi dengan sekali letupan. Bahagian belakang bom ini menggunakan besi untuk mengarahkan letupan ke arah hadapan. 

Bom jenis M18A1 digunakan semasa Perang Vietnam. Bom M18A1 menggunakan bahan plastik berwarna hijau dengan perkataan "Front Toward Enemy" di atasnya. Bom ini panjangnya 21.5 cm, tinggi 8 cm dan mempunyai ketebalan 3.5 cm dan mempunyai dua kaki yang boleh dilaraskan.
Mongol ulsin toriyn duulal

**Mongol Ulsyn tєriin duulal / Монгол Улсын тєрийн дуулал** ialah lagu kebangsaan Mongolia. 

## Lirik dalam skrip Cyrillic Mongol
Дархан манай тусгаар улс 
Даяар Монголын ариун голомт 
Далай их дээдсийн гэгээн үйлс 
Дандаа энхжиж, үүрд мөнхөжнө 

Хамаг дэлхийн шударга улстай 
Хамтран нэгдсэн эвээ бэхжүүлж 
Хатан зориг, бүхий л чадлаараа 
Хайртай Монгол орноо мандуулъя 

Өндөр төрийн минь сүлд ивээж 
Өргөн түмний минь заяа түшиж 
Үндэс язгуур, хэл соёлоо 
Үрийн үрдээ өвлөн бадраая 

Эрэлхэг Монголын золтой ардууд 
Эрх чөлөө жаргалыг эдлэв 
Жаргалын түлхүүр, хөгжлийн тулгуур 
Жавхлант манай орон мандтугай 

## Rumi
Darhan manay tusgaar uls 
Dayaar Mongolïn ariun golomt 
Dalay ih deedsiyn gegeen üyls 
Dandaa enhjij, üürd mönhöjnö 

Hamag delhiyn shchudarga ulstay 
Hamtran negdsen evee behjüülj 
Hatan zorig, bühiy l chadlaaraa 
Hayrtay Mongol ornoo manduul'ya 

Öndör töriyn minĭ süld iveej 
Örgön tümniy minĭ zayaa tüshchij 
Ündes yazguur, hel soyoloo 
Üriyn ürdee övlön badraaya 

Erelheg Mongolïn zoltoy arduud 
Erh chölöö jargalïg edlev 
Jargalïn tülhüür, högjliyn tulguur 
Javhlant manay oron mandtugay.

## Terjemahan
Clusiaceae

**Clusiaceae** (atau **Guttiferae** atau **Hypericaceae**) yang diperkenalkan oleh Antoine Laurent de Jussieu pada tahun 1789 ialah satu famili tumbuh-tumbuhan yang merangkumi lebih kurang 50 genus dan 1,200 spesies pokok dan pokok renik. Spesies ini sering mempunyai sap bak susu, dan buah-buahan atau kapsul sebagai biji-bijinya. Menurut AGP II, famili ini tergolong dalam order Malpighiales.

## Pautan luar
* Sila lihat Guttiferae dalam [L. Watson dan M.J. Dallwitz (sejak 1992). Famili-famili [pokok berbunga]: pemerihalan, gambar, pengenalpastian, pemerolehan semula] http://delta-intkey.com
Claymore (nyahkekaburan)

**Claymore** boleh dikaitkan dengan yang berikut:-
# Periuk api Claymore, sejenis bom.
# Claymore (manga), sebuah siri manga oleh Norihiro Yagi.
# Claymore (pedang), sebilah pedang Scotland.
Bangunan Parlimen Malaysia

**Bangunan Parlimen Malaysia** ialah sebuah bangunan badan perundangan di bandar raya Kuala Lumpur, Malaysia dan merupakan simbol demokrasi berparlimen serta simbol perpaduan kerajaan persekutuan Malaysia. Lokasinya terletak berhampiran Tugu Peringatan Negara di Taman Tasik Perdana.

Kompleks bangunan Parlimen ini dibahagikan kepada dua bahagian iaitu sebuah bangunan utama 3 tingkat dan sebuah menara setinggi 17 tingkat. Bangunan utama 3 tingkat ini menempatkan dua buah dewan utama iaitu Dewan Rakyat dan Dewan Negara manakala sebuah menara setinggi 17 tingkat pula menempatkan pejabat pentadbiran, pejabat Yang di-Pertua Dewan Rakyat dan Yang di-Pertua Dewan Negara.

Tunku Abdul Rahman, Perdana Menteri Malaysia yang pertama, menyetujui cadangan pembinaan Parlimen pada Disember 1959. Kerja-kerja pembinaan disiapkan pada September 1962, dan perasmian bangunan Parlimen yang baru dijalankan oleh Tuanku Syed Putra Jamalullail, Yang di-Pertuan Agong yang ketiga, pada 21 November 1963. Pembinaan bangunan ini menelan kos perbelanjaan sebanyak RM18 juta.

## Lihat juga
* Perdana Putra, bangunan pentadbiran kerajaan persekutuan di Putrajaya

## Pautan luar
* Laman sesawang rasmi Parlimen Malaysia
* Jabatan Warisan Negara.
Betong

**Betong** (Jawi:**بتوڠ**) atau lebih dikenali sebagai **Bandar Betong** (Jawi:**بندر بتوڠ**) adalah merupakan sebuah bandar pentadbiran utama untuk kawasan Daerah Betong. Pada awal tahun 1980-an, bandar Betong pada mulanya hanya sebuah pekan kecil yang hanya mempunyai 12 buah kedai, sebuah sekolah rendah, sebuah stesen minyak, dan sebuah pejabat daerah kecil sahaja. Tetapi pada masa kini, seluruh kawasan bandar Betong telah mempunyai perubahan pembangunan yang lebih signifikan dan sangat moden, susulan adanya Kompleks Pejabat Pentadbiran Bahagian Betong serta kemudahan-kemudahan infrastruktur moden yang lain.

## Sejarah

## Geografi

## Demografi penduduk

## Galeri

## Rujukan

## Pautan luar
* Peta kedudukan Betong